JY LEES NOU Aangename kennis, dr. Nathan
Hy het op die Olimpiese Spele in Athene geswem vir Suid-Afrika, is 'n SA waterpolospeler, hy speel kitaar en sing, en dan is Karl Thaning boonop die nuwe dokter Nathan in die M-Net- en kykNET-sepie Binnelanders. Marguerite van Wyk het met hom gesels.
'n Jaar regte aan die Universiteit van Stellenbosch studeer, daarna 'n jaar handelswetenskap aan die Universiteit van Kaapstad en toe toneelspel aan die University of Pacific in Kalifornië. Hoekom dié skuif na drama?
Ek wou eintlik altyd toneelspel studeer, maar het nie die guts gehad om vir my familie te sê nie en het gedink ek moet 'volwasse' wees en 'n 'regte' werk kry. En miskien my lewensdroom, drama, op dertig najaag.
Jy het geswem vir Suid-Afrika by die Olimpiese Spele in Athene en het al vir die SA waterpolospan by die Statebondspele geswem. Is jy 'n baie gedissiplineerde mens, siende dat jy so 'n goeie sportman is?
Ek is dalk 'n gedissiplineerde sportman, maar beslis nie akademies nie. Ek moet báie geïnteresseerd in 'n onderwerp wees en dit moet 'n uitdaging wees, anders sal ek sommer niks doen nie.
Jy kan nooit als weet of leer nie. Jy kan altyd iets doen wat nié op papier geskryf is nie. Daar is legio moontlikhede in elke teks/produksie opgesluit. Daar is 'n magdom stories om te vertel en geen einde aan die impak wat stories op mense kan hê nie.
Ek wou in 'n stadium 'n fotograaf vir National Geographic word. Ek het ywerig foto's geneem en selfs geleer hoe om my eie foto's in die donkerkamer te ontwikkel. Ek was ook báie geïnteresseerd in die sterre en wou 'n ruimtevaarder word. En toe wou ek 'n spioen word nadat ek James Bond-flieks gesien het. Daarna kan mens sê ek wou soos Sean Connery word, want toe wou ek toneel speel.
Ja, ek hou van hom. Hy is 'n carpe diem-tipe ou. Hy neem niks té ernstigs op nie. 'Die lewe is die lewe' is sý houding. As hy van 'n meisie hou en sy hou nie van hom nie, is dit nie die einde van die wêreld nie. En hy het 'n ywerige belangstelling in vroue! Hy is ook 'n ou wat opstaan vir dít waarin hy glo. Hy is pret. Hy hou dinge lig. Maar as ouens met hom sukkel, raak hy moeilik. Hy weet wie hy is.
Ek sing en speel oukei, maar ek sal nooit 'n lewe daaruit maak nie. Ek sing sagte, sinvolle goed. Die lirieke is betekenisvol, nie verspot nie.
Ek neem genoeg vitamiene elke dag in. Ek lees baie, vors vreemde dinge op die internet na, ek hou daarvan om nuwe dinge te leer, ek kry my vlieglisensie binnekort. As vryskutakteur kry ek nie so baie tyd vir vakansies nie, maar ek gaan beslís later vanjaar op 'n warm plek (mét 'n sambreeltjie in my drankie!) iewers ontpan. Ek speel gereeld muurbal, bietjie tennis en swem af en toe.